کالی چرن بنرجی

کالی چرن بنرجی (1847ء — 1902ء) برہمو سماج کی مسابقت میں بننے والے مسیحی متبادل کرسٹو سماج کے بانی تھے جن کا تعلق بنگال سے تھا اور انھوں نے انگلیکان مسیحیت اختیار کر لی تھی۔

بنرجی کا شمار ہندوستانی مسیحی تحریک کے قائدین میں کیا جاتا ہے۔ وہ کانگریس کے اجلاس کے معروف مقرر تھے۔

 سوانح 
کالی چرن بنرجی صوبہ مدھیہ پردیش کے شہر جبل پور میں پیدا ہوئے لیکن تعلیم کے لیے کلکتہ منتقل ہوئے اور پھر وہیں کے ہو رہے۔ ان کا پیشہ وکالت تھا لیکن زندگی بھر وہ ایک کٹر مسیحی رہے۔ کانگریس کے ابتدائی برسوں میں وہ اس کے بڑے مشہور رکن تھے۔

 کانگریس میں 
سنہ 1885ء میں کالی چرن بنگال کی مسیحی برادری کے نمائندے کی حیثیت سے انڈین نیشنل کانگریس میں شامل ہوئے اور کانگریس کے سالانہ اجلاس میں قومی تحریک کی پالیسی سازی کے لیے ہمیشہ خطاب کرتے رہے۔ سنہ 1888ء سے 1891ء تک کانگریس کے چار اجلاسوں میں انھوں نے لاہور کے جی سی ناتھ اور مدراس کے پیٹر پال کے ساتھ ہندوستانی مسیحیوں کی نمائندگی کی اور یوں وہ کانگریس کی تشکیل کے ابتدائی برسوں میں معروف کانگریسی رہنما رہے۔

کانگریس کے سالانہ اجلاسوں میں مستقل شرکت کے باعث وہ کلکتہ کی برطانوی حکومت کے سامنے انتظامی اصلاحات سے متعلق متعدد تجاویز پیش کرنے میں کامیاب رہے۔ سنہ 1889ء کے کانگریس اجلاس میں انھوں نے ایک تجویز پیش کی جس میں تعلیمی نظاموں اور خصوصاً اعلی تعلیم کی اصلاح و ترقی کا مطالبہ کیا گیا۔
وہ اس اہم نشست کے بھی سربراہ تھے جس میں بلدیاتی انتخابی نظام کے فوائد پر گفتگو ہوئی تھی، ایسا معلوم ہوتا ہے کہ اس اجلاس نے اس وقت کے لیفٹیننٹ گورنر بنگال رچرڈ ٹیمپل کو متوجہ کر لیا تھا۔ چنانچہ اس کے بعد ٹیمپل نے بابو ششیر کمار گھوس کو طلب کیا اور بلدیاتی انتخابی نظام کو متعارف کرانے میں اپنی رضامندی ظاہر کی۔

سنہ 1889ء میں انھوں نے کلکتہ میں برطانوی راج کے اس فیصلے کے خلاف سخت احتجاج کیا جس میں اساتذہ کو سیاسی تحریکوں میں شامل ہونے سے روک دیا گیا تھا۔

 ہندوستانی مسیحی رہنما 
سنہ 1870ء میں کالی چرن نے ہندوستانی مسیحی قومیت کی پرزور حمایت اور زبردست دفاع کیا۔ پچیس برس کی عمر میں انھوں نے ایک اخبار جاری کیا جس کا نام "دی بنگال کرسچن ہیرالڈ" تھا، بعد میں اس کا نام بدل کر "دی انڈین کرسچن ہیرالڈ" کر دیا تھا۔ اپنے اخبار میں انھوں نے لکھا:

کالی چرن سنہ 1876ء میں قائم ہونے والی سب سے پہلی مسیحی تنظیم بنگال کرسچن اسوسی ایشن کے فعال رکن تھے۔ اس تنظیم کے بانیوں کا مقصد تھا کہ وہ ایک قومی اور خود مختار ہندوستانی کلیسیا بنائیں۔ کرشن موہن بنرجی اس تنظیم کے پہلے صدر تھے۔

 حوالہ جات 

 بیرونی روابط 
 Autobiography Pandit Ramabai - Woman of the Millennium
 Indian Christian, Kali Charan Banerjee (1847-1902) 

زمرہ:1847ء کی پیدائشیں
زمرہ:1902ء کی وفیات
زمرہ:انیسویں صدی کے ہندوستانی سیاست دان
زمرہ:بنگالی شخصیات
زمرہ:کولکاتا کے سیاست دان
زمرہ:مغربی بنگال سے انڈین نیشنل کانگریس کے سیاست دان
زمرہ:چھوٹے پیغام خانوں کا استعمال کرنے والے مضامین
زمرہ:انیسویں صدی کی بنگالی شخصیات
زمرہ:بیسویں صدی کی بنگالی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1907ء کی وفیات